630

**NARIADENIE VLÁDY**

**Slovenskej republiky**

z 10. decembra 2008,

**ktorým sa ustanovujú podrobnosti rozpisu finančných prostriedkov zo štátneho rozpočtu pre školy a školské zariadenia**

Vláda Slovenskej republiky podľa § 4 ods. ~~14~~ 13 a § 7 ods. 9 zákona č. 597/2003 Z. z. o financovaní základných škôl, stredných škôl a školských zariadení v znení neskorších predpisov (ďalej len „zákon“) nariaďuje:

**§ 1**

**Predmet úpravy**

Toto nariadenie vlády ustanovuje podrobnosti rozpisu finančných prostriedkov zo štátneho rozpočtu pre materské školy, základné školy, stredné školy, materské školy pre deti so špeciálnymi výchovno-vzdelávacími potrebami (ďalej len „špeciálne materské školy“), základné školy pre žiakov so špeciálnymi výchovno-vzdelávacími potrebami (ďalej len „špeciálne základné školy“), stredné školy pre žiakov so špeciálnymi výchovno-vzdelávacími potrebami (ďalej len „špeciálne stredné školy“), odborné učilištia, praktické školy a školské zariadenia.

**Určovanie normatívov podľa § 4 ods. 1 a 12 zákona**

**§ 2**

**Kategórie škôl s jednotnými normatívmi**

(1) Kategórie škôl s jednotným mzdovým normatívom podľa § 4 ods. 5 zákona sú uvedené v prílohe č. 2.

(2) Kategórie škôl s jednotným normatívom na teplo podľa § 3 ods. 7 sú školy v miestach s teplotným pásmom I. až VIII.

(3) Kategórie škôl s jednotným normatívom na výchovno-vzdelávací proces, jednotným normatívom na prevádzku okrem tepla a s jednotným normatívom na ďalšie vzdelávanie pedagogických zamestnancov podľa § 3 ods. 7 sú zhodné s kategóriami škôl podľa odseku 1.

**§ 3**

**Podrobnosti rozpisu finančných prostriedkov**

(1) Z finančných prostriedkov na bežné výdavky rozpočtovaných na kalendárny rok v rozpočtovej kapitole Ministerstva školstva, ~~vedy, výskumu a športu~~ výskumu, vývoja a mládeže Slovenskej republiky (ďalej len „ministerstvo“) podľa § 3 ods. 2 písm. a) prvého bodu zákona sa odpočítajú finančné prostriedky na bežné výdavky pre

a) ~~špeciálne materské školy a školské internáty~~ materské školy a špeciálne materské školy,

b) školské internáty,

~~b)~~ c) zariadenia školského stravovania, školské kluby detí a centrá voľného času,

~~c)~~ d) špeciálne výchovné zariadenia,

~~d)~~ e) zariadenia poradenstva a prevencie.

(2) Finančné prostriedky určené podľa odseku 1 sa rozdelia na časť finančných prostriedkov určenú na normované ročné náklady na mzdy a platy vrátane poistného na povinné verejné zdravotné poistenie, poistného na sociálne poistenie a príspevku na starobné dôchodkové sporenie zamestnancov podľa § 4 ods. 5 zákona (ďalej len „osobné náklady“) a na časť finančných prostriedkov určenú na normované ročné náklady na výchovno-vzdelávací proces a na prevádzku školy bez osobných nákladov podľa § 4 ods. 6 zákona (ďalej len „prevádzkové náklady“). Pomer osobných nákladov ku prevádzkovým nákladom určí ministerstvo podľa objemu finančných prostriedkov pridelených Ministerstvom financií Slovenskej republiky na osobné náklady a prevádzkové náklady na príslušný rozpočtový rok, ak toto nariadenie vlády neustanovuje inak. Finančné prostriedky na prevádzkové náklady sa rozdelia na finančné prostriedky na teplo, na finančné prostriedky na prevádzku okrem tepla, na finančné prostriedky na výchovno-vzdelávací proces a na finančné prostriedky na ďalšie vzdelávanie pedagogických zamestnancov. Finančné prostriedky na teplo sa určia po zohľadnení priemerných výdavkov na teplo za predchádzajúce tri skončené kalendárne roky. Finančné prostriedky na výchovno-vzdelávací proces sa určia najmenej vo výške 15 % finančných prostriedkov na prevádzkové náklady. Finančné prostriedky na ďalšie vzdelávanie pedagogických zamestnancov sa určia vo výške 7 % finančných prostriedkov na prevádzkové náklady. Finančné prostriedky na prevádzku okrem tepla sa určia ako zvyšok finančných prostriedkov na prevádzkové náklady po odpočítaní finančných prostriedkov na teplo, finančných prostriedkov na výchovno-vzdelávací proces a finančných prostriedkov na ďalšie vzdelávanie pedagogických zamestnancov.

(3) Mzdový normatív pre školu podľa § 4 ods. 5 zákona sa vypočíta ako súčin základného mzdového normatívu, koeficientu personálnej náročnosti prislúchajúceho kategórii škôl podľa § 2 ods. 1, do ktorej škola patrí, a koeficientu kvalifikačnej štruktúry pedagogických zamestnancov školy k 15. septembru predchádzajúceho kalendárneho roka.

(4) Hodnota

a) koeficientu personálnej náročnosti pre kategóriu škôl podľa § 2 ods. 1 vychádza z počtu žiakov pripadajúcich na jedného pedagogického zamestnanca a z počtu nepedagogických zamestnancov pripadajúcich na jedného pedagogického zamestnanca pre danú kategóriu škôl; hodnoty koeficientu personálnej náročnosti pre jednotlivé kategórie škôl a spôsob ich výpočtu sú uvedené v prílohe č. 2; pri ich výpočte sa vychádza z celoslovenského priemeru počtu žiakov pripadajúcich na jedného pedagogického zamestnanca a z celoslovenského priemeru počtu nepedagogických zamestnancov pripadajúcich na jedného pedagogického zamestnanca pre danú kategóriu škôl a z pomeru priemerných platov pedagogických zamestnancov a nepedagogických zamestnancov v predchádzajúcom skončenom kalendárnom roku,

b) koeficientu kvalifikačnej štruktúry pedagogických zamestnancov školy sa vypočíta podľa vzorca uvedeného v prílohe č. 12; koeficienty pre výpočet hodnoty koeficientu kvalifikačnej štruktúry pedagogických zamestnancov školy podľa zaradenia pedagogického zamestnanca do platovej triedy, pracovnej triedy, dĺžky praxe a výšky príplatku za profesijný rozvoj sú uvedené v prílohe č. 12.

(5) Základný mzdový normatív sa určí ako podiel objemu finančných prostriedkov určeného na osobné náklady podľa odseku 2 a prepočítaného počtu žiakov podľa koeficientu personálnej náročnosti a koeficientu kvalifikačnej štruktúry pedagogických zamestnancov školy. Prepočítaný počet žiakov podľa koeficientu personálnej náročnosti a koeficientu kvalifikačnej štruktúry pedagogických zamestnancov školy je súčet prepočítaného počtu žiakov podľa koeficientu personálnej náročnosti a koeficientu kvalifikačnej štruktúry pedagogických zamestnancov školy pre všetky kategórie podľa § 2 ods. 1. Prepočítaný počet žiakov podľa koeficientu kvalifikačnej štruktúry pedagogických zamestnancov školy je súčin počtu žiakov školy v bežnom kalendárnom roku podľa odseku 6 prepočítaný podľa § 4 a koeficientu kvalifikačnej štruktúry pedagogických zamestnancov školy podľa odseku 4 písm. b).

(6) Počet žiakov v bežnom kalendárnom roku sa rovná počtu žiakov na začiatku bežného školského roka podľa § 7 ods. 4 zákona.

(7) Prevádzkový normatív podľa § 4 ods. 6 zákona je súčet

a) normatívu na teplo,

b) normatívu na prevádzku okrem tepla,

c) normatívu na výchovno-vzdelávací proces,

d) normatívu na ďalšie vzdelávanie pedagogických zamestnancov.

(8) Normatív na teplo pre kategóriu škôl podľa § 2 ods. 2 sa vypočíta ako súčin základného normatívu na teplo a koeficientu tepelnej náročnosti pre túto kategóriu.

(9) Hodnota koeficientu tepelnej náročnosti pre kategóriu škôl podľa § 2 ods. 2 vychádza z teplotného pásma v mieste školy. Hodnoty koeficientu tepelnej náročnosti pre jednotlivé kategórie škôl sú uvedené v prílohe č. 3.

(10) Základný normatív na teplo sa určí ako podiel finančných prostriedkov na teplo podľa odseku 2 a prepočítaného počtu žiakov podľa koeficientu tepelnej náročnosti. Prepočítaný počet žiakov podľa koeficientu tepelnej náročnosti pre danú kategóriu podľa § 2 ods. 2 je súčin počtu žiakov v bežnom kalendárnom roku v školách danej kategórie a koeficientu tepelnej náročnosti pre túto kategóriu. Prepočítaný počet žiakov podľa koeficientu tepelnej náročnosti je súčet prepočítaného počtu žiakov podľa koeficientu tepelnej náročnosti pre všetky kategórie podľa § 2 ods. 2.

(11) Normatív na prevádzku okrem tepla pre kategóriu škôl podľa prílohy č. 2 sa vypočíta ako súčin základného normatívu na prevádzku okrem tepla a koeficientu prevádzkovej náročnosti pre túto kategóriu.

(12) Hodnota koeficientu prevádzkovej náročnosti pre kategóriu škôl podľa prílohy č. 2 vychádza z celoslovenských priemerov nákladov na prevádzku okrem tepla pre školy v tejto kategórii. Hodnoty koeficientu prevádzkovej náročnosti pre jednotlivé kategórie škôl sú uvedené v prílohe č. 2. Najmenší koeficient prevádzkovej náročnosti má hodnotu 1.

(13) Základný normatív na prevádzku okrem tepla sa určí ako podiel finančných prostriedkov na prevádzku okrem tepla podľa odseku 2 a prepočítaného počtu žiakov podľa koeficientu prevádzkovej náročnosti. Prepočítaný počet žiakov podľa koeficientu prevádzkovej náročnosti pre danú kategóriu podľa prílohy č. 2 je súčin počtu žiakov v bežnom kalendárnom roku v školách danej kategórie a koeficientu prevádzkovej náročnosti pre túto kategóriu. Prepočítaný počet žiakov podľa koeficientu prevádzkovej náročnosti je súčet prepočítaného počtu žiakov podľa koeficientu prevádzkovej náročnosti pre všetky kategórie podľa prílohy č. 2.

(14) Normatív na výchovno-vzdelávací proces pre kategóriu škôl podľa § 2 ods. 1 sa vypočíta ako súčin základného normatívu na výchovno-vzdelávací proces a koeficientu ekonomickej náročnosti výchovno-vzdelávacieho procesu pre túto kategóriu.

(15) Hodnota koeficientu ekonomickej náročnosti výchovno-vzdelávacieho procesu pre kategóriu škôl podľa § 2 ods. 1 vychádza z hodnôt koeficientu personálnej náročnosti pre túto kategóriu. Vypočíta sa ako priemer hodnoty príslušného koeficientu personálnej náročnosti a čísla 1. Hodnoty koeficientu ekonomickej náročnosti výchovno-vzdelávacieho procesu pre jednotlivé kategórie škôl sú uvedené v prílohe č. 2.

(16) Základný normatív na výchovno-vzdelávací proces sa určí ako podiel finančných prostriedkov na výchovno-vzdelávací proces podľa odseku 2 a prepočítaného počtu žiakov podľa koeficientu ekonomickej náročnosti výchovno-vzdelávacieho procesu. Prepočítaný počet žiakov podľa koeficientu ekonomickej náročnosti výchovno-vzdelávacieho procesu pre danú kategóriu podľa § 2 ods. 1 je súčin počtu žiakov v bežnom kalendárnom roku v školách danej kategórie a koeficientu ekonomickej náročnosti výchovno-vzdelávacieho procesu pre túto kategóriu. Prepočítaný počet žiakov podľa koeficientu ekonomickej náročnosti výchovno-vzdelávacieho procesu je súčet prepočítaného počtu žiakov podľa koeficientu ekonomickej náročnosti výchovno-vzdelávacieho procesu pre všetky kategórie podľa § 2 ods. 1.

(17) Normatív na ďalšie vzdelávanie pedagogických zamestnancov pre príslušnú kategóriu škôl sa vypočíta ako súčin základného normatívu na ďalšie vzdelávanie pedagogických zamestnancov a koeficientu personálnej náročnosti pre túto kategóriu škôl.

(18) Základný normatív na ďalšie vzdelávanie pedagogických zamestnancov sa určí ako podiel finančných prostriedkov na ďalšie vzdelávanie pedagogických zamestnancov a súčtu prepočítaných počtov žiakov podľa koeficientu personálnej náročnosti pre jednotlivé kategórie škôl. Prepočítaný počet žiakov podľa koeficientu personálnej náročnosti pre kategóriu školy sa určí ako súčin počtu žiakov v bežnom kalendárnom roku v školách tejto kategórie a koeficientu personálnej náročnosti pre túto kategóriu školy.

**§ 4**

**~~Osobitné ustanovenia na určovanie normatívov~~**

Osobitné ustanovenia na určovanie normatívov pre školy, v ktorých sa vzdelávanie považuje za sústavnú prípravu na povolanie

(1) Normatív na žiaka základnej školy sa zvyšuje o ~~kompenzačný~~ veľkostný príspevok (ďalej len „príspevok“), ak súčet počtu žiakov s daným vyučovacím jazykom v dennej forme štúdia5) v základných školách v pôsobnosti zriaďovateľa na území obce je menší ako 250. Hodnoty zvýšených koeficientov pre školy s počtom žiakov do 250 sú uvedené v prílohe č. 7.

(2) ~~Mzdový normatív na žiaka úvodného ročníka základnej školy je 250 % normatívu na žiaka príslušnej základnej školy.~~

Mzdový normatív a normatív na ďalšie vzdelávanie pedagogických zamestnancov na

a) žiaka úvodného ročníka základnej školy je 250 % normatívu na žiaka príslušnej základnej školy,

b) žiaka alebo účastníka výchovy a vzdelávania triedy elokovaného pracoviska školy v ústave na výkon väzby a v ústave na výkon trestu odňatia slobody vzdelávajúceho sa v dennej forme štúdia je 300 % normatívu na žiaka vzdelávajúceho sa v dennej forme štúdia,

c) žiaka alebo účastníka výchovy a vzdelávania elokovaného pracoviska školy v ústave na výkon väzby a v ústave na výkon trestu odňatia slobody vzdelávajúceho sa formou individuálneho vzdelávania je 30 % normatívu na žiaka vzdelávajúceho sa v dennej forme štúdia.

(3) Mzdový normatív a normatív na výchovno-vzdelávací proces na žiaka

a) školy s iným vyučovacím jazykom ako slovenským jazykom, okrem základnej školy, je 108 % zodpovedajúceho normatívu,

b) základnej školy s iným vyučovacím jazykom ako slovenským jazykom je 113 % zodpovedajúceho normatívu,

c) základnej školy, ktorý sa učí jazyk národnostnej menšiny, je 104 % zodpovedajúceho normatívu,

d) školy v bilingválnom štúdiu je 125 % zodpovedajúceho normatívu.

(4) Normatív na žiaka, ktorý sa nevzdeláva v dennej forme štúdia, sa určí tak, že normatív na žiaka vo večernej forme štúdia je 40 % normatívu na žiaka vzdelávajúceho sa v dennej forme štúdia, normatív na žiaka oslobodeného od povinnosti dochádzať do školy, ktorému jeho zdravotný stav neumožňuje účasť na vzdelávaní v škole, je 30 % normatívu na žiaka vzdelávajúceho sa v dennej forme štúdia, normatív na žiaka konzervatória vzdelávajúceho sa v druhom odbore vzdelávania alebo v druhom zameraní jedného odboru vzdelávania a normatív na ostatných žiakov a účastníkov výchovy a vzdelávania je 10 % normatívu na žiaka vzdelávajúceho sa v dennej forme štúdia. ~~Normatív na žiaka a účastníka výchovy a vzdelávania detašovanej triedy školy v ústave pre výkon väzby a v ústave pre výkon trestu odňatia slobody vzdelávajúceho sa v dennej forme štúdia je 300 % normatívu na žiaka vzdelávajúceho sa v dennej forme štúdia a normatív na žiaka a účastníka výchovy a vzdelávania detašovanej triedy školy v ústave pre výkon väzby a v ústave pre výkon trestu odňatia slobody vzdelávajúceho sa formou individuálneho vzdelávania je 30 % normatívu na žiaka vzdelávajúceho sa v dennej forme štúdia.~~ Normatív na žiaka základnej školy vzdelávajúceho sa v dennej forme štúdia so zdravotným znevýhodnením a všeobecným intelektovým nadaním, ktorý nie je žiakom školy pre žiakov so špeciálnymi výchovnovzdelávacími potrebami (ďalej len „začlenený žiak“), sa určí v nadväznosti na skupinu, do ktorej bol zaradený podľa prílohy č. 8. Normatív na začleneného žiaka strednej školy vzdelávajúceho sa v dennej forme štúdia sa určí v nadväznosti na skupinu, do ktorej bol zaradený podľa prílohy č. 9. Normatív na žiaka základnej školy, ktorý navštevuje športovú prípravu, je ~~108~~110 % normatívu na žiaka vzdelávajúceho sa v dennej forme štúdia. Normatív na žiaka strednej odbornej školy vykonávajúceho praktické vyučovanie v stredisku odbornej praxe,6) vzdelávajúceho sa

a) v odbore vzdelávania zaradenom do kategórie škôl uvedenej v bodoch ~~7, 8, 11 až 21~~ 8, 9, 12 až 22 prílohy č. 2 je 60 % normatívu na žiaka tejto kategórie školy alebo

b) v odbore vzdelávania zaradenom do kategórie škôl uvedenej v bodoch ~~9 a 10~~ 10 a 11 prílohy č. 2 je 80 % normatívu na žiaka tejto kategórie školy.

(5) Pri určovaní normatívneho príspevku pre školy podľa § 4 ods. 2 zákona sa do počtu jej žiakov započítavajú aj žiaci nadväzujúcej formy odborného vzdelávania a prípravy.

(6) Pri výpočte normatívov podľa § 3 ods. 5, 10, 13, 16 až 18 sa

a) žiak základnej školy započítava so zvýšeným koeficientom s hodnotou uvedenou v prílohe č. 7; hodnota zvýšeného koeficientu vychádza z počtu žiakov školy,

b) žiak vzdelávajúci sa vo večernej forme štúdia započítava s koeficientom 0,4,

c) žiak oslobodený od povinnosti dochádzať do školy, ktorému jeho zdravotný stav neumožňuje účasť na vzdelávaní v škole, započítava s koeficientom 0,3,

d) žiak konzervatória vzdelávajúci sa v druhom odbore vzdelávania alebo v druhom zameraní jedného odboru vzdelávania a ostatní žiaci alebo účastníci výchovy a vzdelávania započítavajú s koeficientom 0,1,

e) začlenený žiak základnej školy započítava s koeficientom podľa prílohy č. 8,

f) začlenený žiak strednej školy započítava s koeficientom podľa prílohy č. 9,

g) žiak základnej školy navštevujúci športovú prípravu započítava s koeficientom ~~1,08~~ 1,1,

h) žiak strednej odbornej školy vykonávajúci praktické vyučovanie v stredisku odbornej praxe,6) vzdelávajúci sa

1. v odbore vzdelávania zaradenom do kategórie škôl uvedenej v bodoch ~~7, 8, 11 až 21~~ 8, 9, 12 až 22 prílohy č. 2 započítava s koeficientom 0,6,

2. v odbore vzdelávania zaradenom do kategórie škôl uvedenom v bodoch ~~9 a 10~~ 10 a 11 prílohy č. 2 započítava s koeficientom 0,8.

(7) Pri výpočte normatívov podľa § 3 ods. ~~5, 16 až 18~~ 5 a 16 sa žiak

a) školy s iným vyučovacím jazykom ako slovenským jazykom, okrem základnej školy, započítava s koeficientom 1,08,

b) základnej školy s iným vyučovacím jazykom ako slovenským jazykom započítava s koeficientom 1,13,

c) základnej školy, ktorý sa učí jazyk národnostnej menšiny, započítava s koeficientom 1,04,

d) v bilingválnej forme štúdia započítava s koeficientom 1,25.

(8) Pri výpočte normatívov podľa § 3 ods. 5, 17 a 18 sa

a) žiak úvodného ročníka základnej školy započítava s koeficientom 2,5,

b) žiak alebo účastník výchovy a vzdelávania ~~detašovanej triedy~~ triedy elokovaného pracoviska školy v ústave na výkon väzby a ústave na výkon trestu odňatia slobody vzdelávajúci sa v dennej forme štúdia započítava s koeficientom 3,0 a

c) žiak alebo účastník výchovy a vzdelávania ~~detašovanej triedy~~ elokovaného pracoviska školy v ústave na výkon väzby a ústave na výkon trestu odňatia slobody vzdelávajúci sa formou individuálneho vzdelávania započítava s koeficientom 0,3.

(9) Normatív na žiaka špeciálnej základnej školy a normatív na žiaka špeciálnej triedy v základnej škole sa určí podľa skupiny, do ktorej je zaradený, a podľa príslušného koeficientu skupiny uvedeného v prílohe č. 8.

(10) Normatív na žiaka základnej školy alebo špeciálnej základnej školy vzdelávajúceho sa v zdravotníckom zariadení na

a) psychiatrickom, neurologickom alebo foniatrickom, onkologickom a infekčnom oddelení je 85 % normatívu na žiaka špeciálnej základnej školy zaradeného do 1. skupiny podľa prílohy č. 8; pri výpočte tohto normatívu sa žiak započítava s koeficientom 0,85,

b) oddeleniach zdravotníckych zariadení okrem oddelení podľa písmena a) je 65 % normatívu na žiaka špeciálnej základnej školy zaradeného do 1. skupiny podľa prílohy č. 8; pri výpočte tohto normatívu sa žiak započítava s koeficientom 0,65,

c) lôžkovom oddelení, kde vyučovanie žiaka sa uskutočňuje na lôžku je 110 % normatívu na žiaka špeciálnej základnej školy zaradeného do 1. skupiny podľa prílohy č. 8; pri výpočte tohto normatívu sa žiak započítava s koeficientom 1,10.

(11) Normatívny príspevok podľa § 4 ods. 2 zákona pre základnú školu s dvoma vyučovacími jazykmi sa určí ako súčet normatívneho príspevku vypočítaného pre dve základné školy osobitne s príslušným počtom žiakov s daným vyučovacím jazykom. Pri spojených školách a v ďalších prípadoch, keď škola pozostáva z organizačných zložiek, ktoré by ako samostatné subjekty patrili z hľadiska normatívov do rôznych kategórií škôl s jednotným normatívom, sa normatívny príspevok určí ako súčet normatívneho príspevku pre jednotlivé organizačné zložky školy. Na výpočet normatívneho príspevku každej z organizačných zložiek školy sa použije príslušný normatív pre žiaka a počet jej žiakov.

(12) ~~Normatív~~ Mzdový normatív a normatív na ďalšie vzdelávanie pedagogických zamestnancov na žiaka strednej športovej školy, ktorý sa vzdeláva v dennej forme štúdia, sa určí v nadväznosti na skupinu, do ktorej bol zaradený podľa prílohy č. 13.

(13) Normatív na žiaka prvého ročníka strednej odbornej školy a jeho nasledujúcich ročníkov vzdelávajúceho sa v študijnom odbore alebo v učebnom odbore zaradenom

a) v zozname študijných odborov a učebných odborov, ktoré sú nad rozsah potrieb trhu práce,6b) je 90 % normatívu na žiaka príslušnej kategórie školy počas doby zaradenia študijného odboru alebo učebného odboru v tomto zozname,

b) v zozname študijných odborov a učebných odborov s nedostatočným počtom absolventov pre potreby trhu práce,6b) je 110 % normatívu na žiaka príslušnej kategórie školy.

(14) Normatív na žiaka konzervatória, ktorý už vykonal maturitnú skúšku v inom študijnom odbore, je 95 % z normatívu na žiaka konzervatória, ktorý nezískal úplné stredné odborné vzdelanie; pri výpočte tohto normatívu sa žiak započítava s koeficientom 0,95.

(15) Normatív na žiaka špeciálnej základnej školy bez zdravotného znevýhodnenia alebo bez všeobecného intelektového nadania je 63 % normatívu na žiaka špeciálnej základnej školy. Pri výpočte tohto normatívu sa žiak započítava s koeficientom 0,63.

**~~§ 6~~**

**~~Postup pri výpočte normatívov pre špeciálne materské školy a školské internáty~~**

~~(1) Pri výpočte normatívov pre špeciálne materské školy a školské internáty~~~~7~~~~) sa postupuje ako pri výpočte normatívov pre školy podľa § 3 ods. 2 až 18~~~~.~~

~~(2) Na účely výpočtu normatívov okrem normatívu na teplo sú špeciálne materské školy a školské internáty samostatnými kategóriami s jednotnými normatívmi. Na účely výpočtu normatívu na teplo sú špeciálne materské školy a školské internáty rozdelené na kategórie určené rovnako ako v § 2 ods. 2~~~~.~~

~~(3) Pre kategórie podľa odseku 2 sú hodnoty koeficientu personálnej náročnosti, koeficientu prevádzkovej náročnosti, koeficientu ekonomickej náročnosti výchovno-vzdelávacieho procesu uvedené v prílohe č. 4~~~~.~~

~~(4)~~ ~~Normatív na dieťa špeciálnej materskej školy a žiaka špeciálnej školy ubytovaného v školskom internáte je 500 % normatívu na žiaka školy, ktorý nie je žiakom špeciálnej školy, ubytovaného v školskom internáte. Pri výpočte tohto normatívu sa ubytované dieťa špeciálnej materskej školy a žiak špeciálnej školy započítava s koeficientom 5,0.~~

~~(5) Normatív na dvojročné dieťa špeciálnej materskej školy a dieťa s autizmom alebo s inou pervazívnou poruchou, hluchoslepé a s viacnásobným postihnutím~~~~8~~~~) v špeciálnej materskej škole je 200 % normatívu na dieťa špeciálnej materskej školy vo veku od troch do šiestich rokov. Pri výpočte týchto normatívov podľa § 3 ods. 5, 16 až 18~~ ~~sa tieto deti započítavajú s koeficientom 2,0.~~

~~(6) Normatív na dieťa materskej školy pri zdravotníckom zariadení vrátane tried materských škôl pri zdravotníckom zariadení, ktoré navštevuje triedu takej školy, je 90 % normatívu na dieťa špeciálnej materskej školy určeného podľa § 6~~~~. Pri výpočte normatívu sa dieťa započítava s koeficientom 0,9.~~

~~(7)~~ ~~Normatív na dieťa špeciálnej materskej školy bez zdravotného znevýhodnenia alebo bez všeobecného intelektového nadania je 40 % normatívu na dieťa špeciálnej materskej školy. Pri výpočte tohto normatívu sa dieťa započítava s koeficientom 0,4.~~

**§ 6**

**Postup pri výpočte normatívov pre materské školy a špeciálne materské školy**

(1) Pri výpočte normatívov pre materské školy a špeciálne materské školy sa postupuje ako pri výpočte normatívov pre školy podľa [§ 3 ods. 2 až 18](#paragraf-3.odsek-2).

(2) Na účely výpočtu normatívov okrem normatívu na teplo sú materské školy a špeciálne materské školy samostatnými kategóriami s jednotnými normatívmi.

(3) Na účely výpočtu normatívu na teplo sa materská škola a špeciálna materská škola zaraďuje podľa sídla do teplotného pásma podľa prílohy č. 3.

(4) Pre kategórie podľa odseku 2 sú hodnoty koeficientu personálnej náročnosti, koeficientu prevádzkovej náročnosti a koeficientu ekonomickej náročnosti výchovno-vzdelávacieho procesu uvedené v [prílohe č. 4](#prilohy.priloha-priloha_c_4_k_nariadeniu_vlady_c_630_2008_z_z.oznacenie).

(5) Normatív na dieťa materskej školy sa zvyšuje o veľkostný príspevok, ak súčet počtu detí v materských školách6c) v pôsobnosti zriaďovateľa na území obce je menší ako 25. Pri výpočte normatívu sa dieťa započítava so zvýšeným koeficientom podľa [prílohy č. 4a](#prilohy.priloha-priloha_c_7_k_nariadeniu_vlady_c_630_2008_z_z) .

(6) Normatív na dieťa materskej školy a dieťa špeciálnej materskej školy, ktorému sa poskytuje poldenná výchova a vzdelávanie, je 50 % normatívu na dieťa s celodennou výchovou a vzdelávaním. Pri výpočte normatívu sa dieťa započítava s koeficientom 0,5.

(7) Normatív na dieťa materskej školy, pre ktoré je predprimárne vzdelávanie povinné, je 120 % normatívu na dieťa materskej školy s celodennou výchovou a vzdelávaním. Pri výpočte normatívu sa dieťa započítava s koeficientom 1,2.

(8) Normatív na dieťa špeciálnej materskej školy, pre ktoré je predprimárne vzdelávanie povinné, je 110 % normatívu na dieťa špeciálnej materskej školy s celodennou výchovou a vzdelávaním. Pri výpočte normatívu sa dieťa započítava s koeficientom 1,1.

(9) Normatív na dieťa materskej školy so zdravotným znevýhodnením, ktoré nie je dieťaťom špeciálnej materskej školy, je 200 % normatívu na dieťa materskej školy s celodennou výchovou a vzdelávaním. Pri výpočte normatívu sa dieťa započítava s koeficientom 2,0.

(10) Normatív na dieťa s nadaním, ktoré nie je dieťaťom materskej školy pre deti s nadaním, je 120 % normatívu na dieťa materskej školy s celodennou výchovou a vzdelávaním. Pri výpočte normatívu sa dieťa započítava s koeficientom 1,2.

(11) Normatív na dieťa materskej školy, pre ktoré je predprimárne vzdelávanie povinné, ktoré je individuálne vzdelávané6d), oslobodené od povinnosti dochádzať do školy z dôvodu, že jeho zdravotný stav mu neumožňuje účasť na vzdelávaní v škole6e) alebo plní povinné predprimárne vzdelávanie osobitným spôsobom,6f)je 10 % normatívu na dieťa materskej školy s celodennou výchovou a vzdelávaním. Pri výpočte normatívu sa dieťa započítava s koeficientom 0,1.

(12) Normatív na dieťa materskej školy pri zdravotníckom zariadení vrátane tried materských škôl pri zdravotníckom zariadení, ktoré navštevuje triedu takej školy, je 90 % normatívu na dieťa špeciálnej materskej školy s celodennou výchovou a vzdelávaním. Pri výpočte normatívu sa dieťa započítava s koeficientom 0,9.

(13) Normatív na dieťa špeciálnej materskej školy, ktoré nie je dieťaťom so zdravotným znevýhodnením alebo dieťaťom s nadaním, je 40 % normatívu na dieťa špeciálnej materskej školy s celodennou výchovou a vzdelávaním. Pri výpočte normatívu sa dieťa započítava s koeficientom 0,4.

(14) Mzdový normatív, normatív na výchovno-vzdelávací proces a normatív na ďalšie vzdelávanie pedagogických zamestnancov na dieťa s autizmom alebo s inou pervazívnou poruchou, hluchoslepé, choré alebo zdravotne oslabené, alebo s ochorením, ktoré je dlhodobého charakteru a s viacnásobným postihnutím7) v špeciálnej materskej škole je 200 % normatívu na dieťa špeciálnej materskej školy s celodennou výchovou a vzdelávaním. Pri výpočte týchto normatívov sa dieťa započítava s koeficientom 2,0.

**§ 6a**

**Postup pri výpočte normatívov pre školské internáty**

(1) Pri výpočte normatívov pre školské internáty8) sa postupuje ako pri výpočte normatívov pre školy podľa § 3 ods. 2 až 18.

(2) Na účely výpočtu normatívu na teplo sa školský internát zaraďuje podľa sídla do teplotného pásma podľa prílohy č. 3.

(3) Pre školské internáty sú hodnoty koeficientu personálnej náročnosti, koeficientu prevádzkovej náročnosti a koeficientu ekonomickej náročnosti výchovno-vzdelávacieho procesu uvedené v prílohe č. 4b.

(4) Normatív na dieťa špeciálnej materskej školy a žiaka špeciálnej školy, ktorí sú ubytovaní v školskom internáte, je 500 % normatívu na dieťa alebo žiaka školy, ktoré nie je dieťaťom alebo žiakom špeciálnej školy ubytovaným v školskom internáte. Pri výpočte normatívu sa ubytované dieťa špeciálnej materskej školy a žiak špeciálnej školy započítava s koeficientom 5,0.

**§ 7**

**Postup pri výpočte objemu finančných prostriedkov pre zariadenia školského stravovania, školské kluby detí a centrá voľného času**

(1) Finančné prostriedky určené pre zariadenia školského stravovania, školské kluby detí a centrá voľného času sa rozdelia pre jednotlivé druhy týchto školských zariadení v pomere, v akom boli finančné prostriedky rozpísané pre tieto školské zariadenia v kalendárnom roku predchádzajúcom kalendárnemu roku, na ktorý sa rozdeľujú finančné prostriedky.

(2) Normatívny príspevok pre školský klub detí a centrum voľného času sa vypočíta ako podiel objemu finančných prostriedkov pre príslušný druh školského zariadenia a počtu ~~žiakov~~ detí .

(3) Normatívny príspevok na žiaka školského klubu detí, ktorý je súčasťou špeciálnej základnej školy, je 250 % zodpovedajúceho normatívneho príspevku a pri výpočte normatívneho príspevku sa ~~žiak~~ dieťa započítava s koeficientom 2,5.

(4) Finančný príspevok na školské zariadenie na bežný kalendárny rok sa určí ako súčin príslušného normatívneho príspevku a príslušného počtu ~~žiakov~~  detí školského zariadenia v bežnom kalendárnom roku.

(5) Normatívny príspevok na ~~žiaka~~ dieťa školského klubu detí pri zdravotníckom zariadení vrátane oddelení školského klubu detí pri zdravotníckom zariadení, ktorý navštevuje také školské zariadenie pri

a) psychiatrickom, neurologickom alebo foniatrickom, onkologickom a infekčnom oddelení, je 165 % normatívneho príspevku na ~~žiaka~~ dieťa školského klubu detí; pri výpočte normatívneho príspevku sa ~~žiak~~ dieťa započítava s koeficientom 1,65,

b) oddeleniach zdravotníckych zariadení okrem oddelení podľa písmena a) je 130 % normatívneho príspevku na ~~žiaka~~  dieťa školského klubu detí; pri výpočte normatívneho príspevku sa žiak započítava s koeficientom 1,30,

c) zdravotníckom zariadení s lôžkovým oddelením, kde výchova a vzdelávanie ~~žiaka~~ dieťaťa sa uskutočňuje na lôžku, je 220 % normatívneho príspevku na ~~žiaka~~  dieťa školského klubu detí; pri výpočte normatívneho príspevku sa ~~žiak~~  dieťa započítava s koeficientom 2,20.

(6) Pri výpočte normatívneho príspevku školského klubu detí a centra voľného času sa započítava ~~žiak, ktorý je prijatý~~ dieťa, ktoré je prijaté do školského zariadenia podľa osobitného predpisu.13)

(7) Finančný príspevok pre zariadenie školského stravovania na bežný kalendárny rok sa určí ako súčin prepočítaného počtu detí špeciálnych materských škôl a žiakov škôl a normatívu na stravovanie.

(8) Normatív na stravovanie sa určí ako podiel objemu finančných prostriedkov určených pre zariadenie školského stravovania a prepočítaného počtu detí špeciálnych materských škôl a žiakov škôl.

(9) Prepočítaný počet detí špeciálnych materských škôl a žiakov škôl sa určí ako súčin počtu všetkých detí špeciálnych materských škôl a všetkých žiakov škôl a príslušného koeficientu podľa odseku 10. Do počtu detí špeciálnych materských škôl a žiakov škôl sa započítavajú všetky deti špeciálnych materských škôl vrátane špeciálnych materských škôl internátnych a všetci žiaci škôl vrátane internátnych škôl, ktorí majú zabezpečené stravovanie v tomto školskom zariadení a sú zo škôl v zriaďovateľskej pôsobnosti regionálneho úradu školskej správy.

(10) Žiak školy alebo žiak internátnej školy, ktorý nie je ubytovaný v školskom internáte, sa započítava s koeficientom 1. Žiak školy alebo žiak internátnej školy, ktorý je ubytovaný v školskom internáte, sa započítava s koeficientom 3. Žiak školy, ktorý je zároveň dieťaťom reedukačného centra, sa započítava s koeficientom 4,4. Dieťa špeciálnej materskej školy alebo dieťa špeciálnej materskej školy internátnej, ktoré nie je ubytované v školskom internáte, sa započítava s koeficientom 1,5. Dieťa špeciálnej materskej školy alebo dieťa špeciálnej materskej školy internátnej, ktoré je ubytované v školskom internáte, sa započítava s koeficientom 3.

(11) Pri výpočte normatívu na stravovanie podľa odseku 8 sa do počtu detí špeciálnych materských škôl a žiakov škôl započítavajú

a) všetky deti špeciálnych materských škôl vrátane špeciálnych materských škôl internátnych, ktoré majú zabezpečené stravovanie v zariadeniach školského stravovania, ktorých zriaďovateľom je obec, vyšší územný celok, štátom uznaná cirkev alebo náboženská spoločnosť a iná právnická osoba alebo fyzická osoba,

b) všetci žiaci

1. základných škôl a špeciálnych základných škôl vrátane internátnych škôl, ktorí majú zabezpečené stravovanie v zariadeniach školského stravovania, ktorých zriaďovateľom je vyšší územný celok,

2. škôl podľa § 2 ods. 1 okrem základných škôl a špeciálnych základných škôl vrátane internátnych škôl, ktorí majú zabezpečené stravovanie v zariadeniach školského stravovania, ktorých zriaďovateľom je obec,

3. do 15 rokov veku zo škôl podľa § 2 ods. 1 okrem základných škôl a špeciálnych základných škôl vrátane internátnych škôl, ktorí majú zabezpečené stravovanie v zariadeniach školského stravovania, ktorých zriaďovateľom je štátom uznaná cirkev alebo náboženská spoločnosť alebo iná právnická osoba alebo fyzická osoba.

(12) Finančný príspevok na stravovanie sa poskytuje regionálnemu úradu školskej správy na deti a žiakov uvedených v odseku 11 podľa odsekov 6 až 9.

**§ 8**

**Postup pri výpočte objemu finančných prostriedkov pre špeciálne výchovné zariadenia**

(1) Finančné prostriedky určené pre špeciálne výchovné zariadenia sa rozdelia pre jednotlivé druhy špeciálnych výchovných zariadení v pomere, v akom boli finančné prostriedky rozpísané pre tieto školské zariadenia v kalendárnom roku predchádzajúcom kalendárnemu roku, na ktorý sa rozdeľujú finančné prostriedky.

(2) Normatívny príspevok pre špeciálne výchovné zariadenia sa určí ako podiel objemu finančných prostriedkov určených pre špeciálne výchovné zariadenia a najvyššieho počtu detí, ktoré môžu byť prijaté do príslušného špeciálneho výchovného zariadenia podľa osobitného predpisu.14)

(3) Objem finančných prostriedkov pre

a) špeciálne výchovné zariadenie sa určí na bežný kalendárny rok v závislosti od

1. dvoch tretín kapacitných možností príslušného špeciálneho výchovného zariadenia v školskom roku, ktorý začal v predchádzajúcom kalendárnom roku,

2. jednej tretiny kapacitných možností príslušného špeciálneho výchovného zariadenia v novom školskom roku, ktorý začal v bežnom kalendárnom roku, a

3. zodpovedajúceho normatívneho príspevku,

b) novovzniknuté špeciálne výchovné zariadenie sa určí v závislosti od kapacitných možností príslušného špeciálneho výchovného zariadenia a zodpovedajúceho normatívneho príspevku.

**§ 8a**

**Postup pri výpočte objemu finančných prostriedkov pre zariadenia poradenstva a prevencie**

(1) Finančné prostriedky určené pre zariadenia poradenstva a prevencie sa rozdelia pre jednotlivé druhy zariadení poradenstva a prevencie v pomere, ktorý zodpovedá počtu odborných zamestnancov v jednotlivých druhoch zariadení poradenstva a prevencie.

(2) Finančný príspevok pre zariadenie poradenstva a prevencie na bežný kalendárny rok sa určí ako súčet paušálneho príspevku a výkonového príspevku.

(3) Paušálny príspevok pre zariadenie poradenstva a prevencie na bežný kalendárny rok sa vypočíta ako súčin počtu detí a žiakov, ktorým bola poskytnutá odborná činnosť zariadením poradenstva a prevencie a normatívneho príspevku určeného na paušálny príspevok. Normatívny príspevok určený na paušálny príspevok sa vypočíta ako podiel dvoch desatín objemu finančných prostriedkov podľa odseku 1 pre zariadenia poradenstva a prevencie na bežný kalendárny rok a počtu detí a žiakov.

(4) Výkonový príspevok pre zariadenie poradenstva a prevencie na bežný kalendárny rok sa vypočíta ako súčin prepočítaného počtu výkonov odbornej činnosti za uplynulý školský rok a normatívneho príspevku určeného na výkonový príspevok. Prepočítaný počet výkonov odbornej činnosti za uplynulý školský rok sa vypočíta ako súčin počtu výkonov odbornej činnosti uvedených v prílohe č. 11 a koeficientu podľa prílohy č. 11. Normatívny príspevok určený na výkonový príspevok sa vypočíta ako podiel ôsmich desatín objemu finančných prostriedkov podľa odseku 1 pre zariadenia poradenstva a prevencie na bežný kalendárny rok a prepočítaného počtu výkonov odbornej činnosti za uplynulý školský rok, ktoré v nich boli vykonané.

(5) Finančný príspevok pre novovzniknuté zariadenie poradenstva a prevencie na bežný kalendárny rok sa určí ako súčin počtu detí a žiakov podľa stavu k 15. septembru prvého školského roka jeho činnosti, ktorým bolo vydané rozhodnutie o prijatí do novovzniknutého zariadenia a normatívneho príspevku určeného na paušálny príspevok. Paušálny príspevok pre novovzniknuté zariadenie poradenstva a prevencie je 500 % normatívneho paušálneho príspevku vypočítaného podľa odseku 3; pri výpočte normatívneho príspevku sa dieťa alebo žiak započítava s koeficientom 5.

(6) Finančný príspevok pre novovzniknuté zariadenie poradenstva a prevencie na obdobie od 1. septembra do 31. decembra bežného kalendárneho roka sa určí ako súčin počtu detí a žiakov podľa stavu k 15. septembru začínajúceho školského roka, ktorým bolo vydané rozhodnutie o prijatí do novovzniknutého zariadenia a normatívneho príspevku určeného na paušálny príspevok. Paušálny príspevok pre novovzniknuté zariadenie poradenstva a prevencie je jedna tretina normatívneho paušálneho príspevku vypočítaného podľa odseku 5.

**§ 9**

**Využitie vzdelávacích poukazov podľa § 4ae zákona**

(1) Pri uskutočňovaní systému financovania záujmového vzdelávania poskytovaného školami a školskými zariadeniami (ďalej len „poskytovateľ“) sa využívajú vzdelávacie poukazy. Vzdelávací poukaz reprezentuje ročný príspevok zo štátneho rozpočtu na záujmové vzdelávanie na jedného žiaka školy, v ktorej sa vzdelávanie považuje za sústavnú prípravu na povolanie.16) Záujmové vzdelávanie sa uskutočňuje v školách a školských zariadeniach.17)

(2) Záujmové vzdelávanie poskytované školami a školskými zariadeniami podľa odseku 1 je pravidelná záujmová činnosť organizovaná pre žiakov škôl, v ktorých sa vzdelávanie považuje za sústavnú prípravu na povolanie, evidovaná v predpísanej pedagogickej dokumentácii školy alebo školského zariadenia.

(3) Pri ospravedlňovaní neúčasti žiaka na záujmovom vzdelávaní sa postupuje rovnako ako pri ospravedlňovaní neúčasti žiaka na vyučovaní.

(4) Poskytovateľ záujmového vzdelávania financovaného prostredníctvom vzdelávacích poukazov môže organizovať pre žiakov v čase mimo vyučovania aktivity, ktorých obsah je zameraný na záujmovú, rekreačnú, telovýchovnú a spoločenskú činnosť žiakov. Obsah záujmovej, rekreačnej, telovýchovnej a spoločenskej činnosti je odlišný od učebných osnov povinných vyučovacích predmetov, voliteľných predmetov a nepovinných predmetov.

(5) Vzor vzdelávacieho poukazu je uvedený v prílohe č. 6. Vzdelávací poukaz obsahuje

a) identifikačné údaje o držiteľovi poukazu,

b) údaje o škole, ktorá poukaz vydala.

(6) Finančné prostriedky prostredníctvom vzdelávacích poukazov podľa § 4ae zákona sa poskytujú na celý kalendárny rok. Za každý získaný vzdelávací poukaz poskytovateľ dostane prostredníctvom zriaďovateľa z rozpočtovej kapitoly ministerstva finančný príspevok podľa § 4ae zákona. Objem takto získaných finančných prostriedkov pre poskytovateľa na kalendárny rok sa skladá z príspevku na záujmové vzdelávanie na bežný školský rok a z príspevku na záujmové vzdelávanie na nový školský rok. Príspevok na záujmové vzdelávanie na bežný školský rok sa určí ako súčin počtu prijatých vzdelávacích poukazov v školskom roku, ktorý sa začal v predchádzajúcom kalendárnom roku, a šiestich desatín objemu finančných príspevkov pripadajúcich na jeden vzdelávací poukaz. Príspevok na záujmové vzdelávanie na nový školský rok sa určí ako súčin počtu prijatých vzdelávacích poukazov v školskom roku, ktorý sa začal v bežnom kalendárnom roku, a štyroch desatín objemu finančných príspevkov pripadajúcich na jeden vzdelávací poukaz.

(7) Pre výpočet príspevku na záujmové vzdelávanie na nový školský rok sa použije počet prijatých vzdelávacích poukazov v školskom roku, ktorý sa začal v predchádzajúcom kalendárnom roku. Úprava príspevkov na záujmové vzdelávanie zriaďovateľovi škôl a školských zariadení v jeho zriaďovateľskej pôsobnosti na kalendárny rok zodpovedá rozdielu príspevku na záujmové vzdelávanie pre školy a školské zariadenia v jeho zriaďovateľskej pôsobnosti na nový školský rok určeného podľa odseku 6 zo skutočného počtu prijatých vzdelávacích poukazov v novom školskom roku a príspevku na záujmové vzdelávanie pre školy a školské zariadenia v jeho zriaďovateľskej pôsobnosti na nový školský rok určeného podľa odseku 6 z počtu prijatých vzdelávacích poukazov nahlásených zriaďovateľom podľa § 7 ods. 4 zákona v minulom kalendárnom roku.

(8) Hodnota vzdelávacieho poukazu na bežný kalendárny rok sa vypočíta ako podiel objemu finančných prostriedkov na záujmové vzdelávanie vyčlenených v rozpočtovej kapitole ministerstva podľa § 3 ods. 2 písm. a) piateho bodu zákona a počtu žiakov škôl, v ktorých sa vzdelávanie považuje za sústavnú prípravu na povolanie, v bežnom kalendárnom roku. Hodnota vzdelávacieho poukazu sa zverejňuje v termíne podľa § 7 ods. 6 zákona. Hodnota vzdelávacieho poukazu je rovnaká pre všetkých žiakov.

(9) Prostredníctvom vzdelávacích poukazov dostávajú poskytovatelia finančné príspevky nad rámec objemu finančných prostriedkov pridelených podľa § 3 a § 6 až 8.

**§ 10**

**Určovanie garantovaného minima podľa § 8a zákona**

Garantované minimum pre školy, v ktorých sa vzdelávanie považuje za sústavnú prípravu na povolanie, materské školy a špeciálne materské školy v zriaďovateľskej pôsobnosti obce, vyššieho územného celku a regionálneho úradu školskej správy podľa § 8a zákona sa určí takto:

a) pre každého zriaďovateľa sa určí objem finančných prostriedkov v súlade s normatívmi určenými podľa § 3,

b) pre každého zriaďovateľa sa určí garantované minimum ako súčin 95 % objemu finančných prostriedkov pripadajúceho na jedného žiaka, ktorý sa vzdeláva v dennej forme štúdia a na jedno dieťa, v rámci normatívneho príspevku a doplatku do garantovaného minima v predchádzajúcom kalendárnom roku a počtu žiakov a detí v bežnom kalendárnom roku,

c) pre jednotlivých zriaďovateľov sa porovná objem finančných prostriedkov pridelených podľa písmena a) s garantovaným minimom podľa písmena b); stanoví sa objem finančných prostriedkov potrebný na dofinancovanie zriaďovateľov na garantované minimum; ak sa objem potrebný na dofinancovanie na garantované minimum nezhoduje s objemom vyčleneným na dofinancovanie na garantované minimum podľa § 11, upraví sa objem vyčlenený na garantované minimum podľa § 11 a výpočet normatívov sa zopakuje; tento proces sa opakuje, až kým sa nedosiahne zhoda uvedených objemov.

**§ 11**

**Spoločné ustanovenie**

~~Pri určovaní normatívov sa suma finančných prostriedkov určených pre školy podľa § 3 ods. 1 znižuje každoročne o objem vyčlenený~~ ~~na dofinancovanie školy, v ktorých sa vzdelávanie považuje za sústavnú prípravu na povolanie v zriaďovateľskej pôsobnosti obce, vyššieho územného celku a regionálneho úradu školskej správy na garantované minimum podľa § 8a zákona.~~

Pri určovaní normatívov sa suma finančných prostriedkov určených pre školy a suma finančných prostriedkov určených pre materské školy podľa § 3 ods. 1 znižuje každoročne osobitne o objem vyčlenený pre zriaďovateľov škôl a o objem vyčlenený pre zriaďovateľov materských škôl v súlade s § 10 na garantované minimum podľa § 8a zákona**.**

**§ 12**

**Prechodné ustanovenie**

V školských rokoch 2008/2009 až 2011/2012 je normatív na žiaka základnej školy, ktorý navštevuje triedu s rozšíreným vyučovaním

a) informatiky a cudzích jazykov 108 % normatívu na žiaka vzdelávajúceho sa v dennej forme štúdia; pri výpočte tohto normatívu sa žiak započítava s koeficientom 1,08,

b) predmetov okrem predmetov podľa písmena a) alebo triedu so športovou prípravou 104 % normatívu na žiaka vzdelávajúceho sa v dennej forme štúdia; pri výpočte tohto normatívu sa žiak započítava s koeficientom 1,04.

**§ 12a**

**Prechodné ustanovenie k úpravám účinným od 1. januára 2011**

Pomer osobných nákladov ku prevádzkovým nákladom je v roku 2011 deväť ku dvom.

**§ 12b**

**Prechodné ustanovenie k úpravám účinným od 1. januára 2019**

Normatív na žiaka študijného odboru gymnázium – šport, ktorý začal štúdium v tomto študijnom odbore podľa predpisov účinných do 31. decembra 2018 a jeho nasledujúcich ročníkov, sa určí rovnako ako na žiaka v kategórii

a) stredná športová škola – športové gymnázium, ak navštevuje športovú prípravu, alebo

b) gymnázium, ak nenavštevuje športovú prípravu.

**§ 12c**

**Prechodné ustanovenia k úpravám účinným od 1. januára 2021**

(1) Normatív na žiaka školy umeleckého priemyslu, ktorý začal štúdium v príslušnom odbore vzdelávania zaradenom do kategórie škôl podľa predpisov účinných do 31. augusta 2020, sa určí rovnako ako normatív na žiaka strednej odbornej školy v príslušnej kategórii podľa prílohy č. 2.

(2) Na účely výpočtu normatívu pre špeciálne materské školy podľa § 6 sa v roku 2021 použijú údaje o počte detí podľa stavu k 31. decembru 2020.

**§ 12d**

**Prechodné ustanovenia k úpravám účinným od 1. januára 2023**

(1) Na účely výpočtu paušálneho príspevku pre zariadenia poradenstva a prevencie sa v roku 2023 použijú údaje o počte detí a žiakov tých zariadení poradenstva a prevencie, ktoré splnili podmienky na výkon činnosti podľa osobitného predpisu.20)

(2) Na účely výpočtu výkonového príspevku pre zariadenia poradenstva a prevencie sa v roku 2023 použijú počty výkonov odbornej činnosti tých zariadení poradenstva a prevencie, ktoré splnili podmienky na výkon činnosti podľa osobitného predpisu.20)

**§ 12e**

**Prechodné ustanovenie k úpravám účinným od 1. januára 2024**

Objem finančných prostriedkov pre zriaďovateľa na osobné náklady asistentov učiteľa pre žiakov so zdravotným znevýhodnením na obdobie od 1. januára 2024 do 31. augusta 2024 sa vypočíta ako súčin počtu úväzkov pedagogických asistentov schválených ministerstvom a normatívu na takého pedagogického zamestnanca na príslušné obdobie; úväzok na tento účel predstavuje týždenný rozsah hodín priamej výchovno-vzdelávacej činnosti. Normatív na asistenta učiteľa na príslušné obdobie sa vypočíta ako podiel objemu finančných prostriedkov vyčlenených na tento účel a počtu úväzkov asistentov učiteľa schválených ministerstvom na príslušný kalendárny rok.

**§ 13**

**Zrušovacie ustanovenie**

Zrušuje sa nariadenie vlády Slovenskej republiky č. 2/2004 Z. z., ktorým sa ustanovujú podrobnosti rozpisu finančných prostriedkov zo štátneho rozpočtu pre základné školy, stredné školy, strediská praktického vyučovania, základné umelecké školy a školské zariadenia v znení nariadenia vlády Slovenskej republiky č. 758/2004 Z. z., nariadenia vlády Slovenskej republiky č. 662/2005 Z. z., nariadenia vlády Slovenskej republiky č. 697/2006 Z. z. a nariadenia vlády Slovenskej republiky č. 649/2007 Z. z.

**§ 14**

Toto nariadenie vlády nadobúda účinnosť 1. januára 2009.

Robert Fico v. r.

Príloha č. 2 k nariadeniu vlády č. 630/2008 Z. z. – bez zmeny

Príloha č. 3 k nariadeniu vlády č. 630/2008 Z. z. – bez zmeny

~~Príloha č. 4 k nariadeniu vlády č. 630/2008 Z. z.~~

~~Koeficienty personálnej, ekonomickej a prevádzkovej náročnosti pre kategórie materských škôl pre deti so špeciálnymi výchovno-vzdelávacími potrebami a školských zariadení~~

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| **~~Číslo kategórie~~** | **~~Kategória materských štôl pre deti so špeciálnymi výchovno-vzdelávacími potrebami a školských zariadení~~ *~~s~~* ~~jednotným mzdovým normatívom a s jednotným normatívom na vzdelávací proces~~** | **~~Počet žiakov na~~**  **~~pedagogického zamestnanca~~** | **~~Počet nepedagogických zamestnancov na pedagogického zamestnanca~~** | **~~Časť platu pedagogického zamestnanca pripadajúca na jedného žiaka~~** | **~~Časť platu nepedagogického~~**  **~~zamestnanca prjiadajucana~~**  **~~jedného žiaka~~** | **~~Prepočet platu nepedagogického zamestnanca na pedagogického zamestnanca~~** | **~~Príspevok na~~**  **~~mzdy pripadajúci na jedného žiaka vyjadrený ako časť platu pedagogického zamestnanca~~** | **~~Koeficient personálnej náročnosti (KPN)~~** | **~~Koeficient ekonomickej~~**  **~~náročnosti~~**  **~~výchovno-vzdelávacieho procesu~~**  **~~(KENVP)~~** | **~~Koeficient prevádzkovej náročnosti (KPRN)~~** |
|  |  | ~~A~~ | ~~B~~ | ~~C=l/A~~ | ~~D=B/A~~ | ~~E=K\*D~~ | ~~F=C+E~~ | ~~G = normalizácia na najnenšiu hodnotu v stĺpci F~~ | ~~H = 0,5\*(G+1)~~ |  |
| ~~1~~ | ~~Skolský internát pre žiakov stredných škôl~~ | ~~20~~ | ~~2,50~~ | ~~0,0500~~ | ~~0,1250~~ | ~~0,0533~~ | ~~0,1333~~ | **~~1,000~~** | **~~1,000~~** | ~~1,500~~ |
| ~~2~~ | ~~Materské skoly pre deti so špeciálnymi výchovno-vzdelávacími~~  ~~potrebami~~ | ~~3,2~~ | ~~0,36~~ | ~~0,3125~~ | ~~0,1125~~ | ~~00750~~ | ~~0,3575~~ | **~~2,906~~** | **~~1,953~~** | ~~1,000~~ |
| ~~Pomer priemerného platu nepedagogický zamestnancov k priemernému platu pedagogických zamestnancov (K)~~ | | | | | | | ~~0,67~~ | | |  |

Príloha č. 4 k nariadeniu vlády č. 630/2008 Z. z.

Koeficienty personálnej, ekonomickej a prevádzkovej náročnosti pre kategórie materských škôl a špeciálnych materských škôl

|  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- |
| **Číslo kategórie** | **Kategória materských škôl s jednotným mzdovým normatívom a s jednotným normatívom na vzdelávací proces** | **Počet detí na pedagogického zamestnanca** | **Počet nepedagogických zamestnancov na pedagogického zamestnanca** | **Časť platu pedagogického zamestnanca pripadajúca na jedného žiaka** | **Časť platu nepedagogického zamestnanca pripadajúca na jedno dieťa** | **Prepočet platu nepedagogického zamestnanca na pedagogického zamestnanca** | | **Príspevok na mzdy pripadajúci na jedno dieťa vyjadrený ako časť platu**  **pedagogického zamestnanca** | **Koeficient personálnej náročnosti (KPN)** | **Koeficient ekonomickej náročnosti výchovno- vzdelávacieho procesu (KENVP)** | **Koeficient prevádzkovej náročnosti (KPRN)** |
|  |  | A | B | C=1/A | D=B/A | E=K\*D | | F=C+E | G = normalizácia na najmenšiu hodnotu v stĺpci F | H = 0,5\*(G+1) | I |
| 1. | Materské školy | 9 | 0,33 | 0,1111 | 0,0367 | 0,0231 | | 0,1342 | 1,000 | 1,000 | 1,000 |
| 2. | Špeciálne materské školy | 4,8 | 0,33 | 0,2083 | 0,0688 | 0,0433 | | 0,2516 | 1,875 | 1,438 | 1,000 |
| Pomer priemerného platu nepedagogických zamestnancov k priemernému platu pedagogických zamestnancov (K) | | | | | | | 0,63 | | | | |

Príloha č. 5 k nariadeniu vlády č. 630/2008 Z. z.

Hodnoty zvýšených koeficientov pre materské školy s počtom detí do 25

|  |  |
| --- | --- |
| **Počet detí MŠ** | **Koeficient** |
| 1-10 | 1,750 |
| 11 | 1,640 |
| 12 | 1,540 |
| 13 | 1,470 |
| 14 | 1,400 |
| 15 | 1,330 |
| 16 | 1,290 |
| 17 | 1,240 |
| 18 | 1,200 |
| 19 | 1,170 |
| 20 | 1,140 |
| 21 | 1,110 |
| 22 | 1,080 |
| 23 | 1,060 |
| 24 | 1,030 |
| 25 | 1,000 |

Príloha č. 5a k nariadeniu vlády č. 630/2008 Z. z.

Koeficienty personálnej, ekonomickej a prevádzkovej náročnosti pre školský internát

|  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- |
| **Číslo kategórie** | **Kategória** | **Počet detí na pedagogického zamestnanca** | **Počet nepedagogických zamestnancov na pedagogického zamestnanca** | **Časť platu pedagogického zamestnanca pripadajúca na jedného žiaka** | **Časť platu nepedagogického zamestnanca pripadajúca na jedno dieťa** | **Prepočet platu nepedagogického zamestnanca na pedagogického zamestnanca** | | **Príspevok na mzdy pripadajúci na jedno dieťa vyjadrený ako časť platu**  **pedagogického zamestnanca** | **Koeficient personálnej náročnosti (KPN)** | **Koeficient ekonomickej náročnosti výchovno- vzdelávacieho procesu (KENVP)** | **Koeficient prevádzkovej náročnosti (KPRN)** |
|  |  | A | B | C=1/A | D=B/A | E=K\*D | | F=C+E | G = normalizácia na najmenšiu hodnotu v stĺpci F | H = 0,5\*(G+1) | I |
| 1. | Školský internát | 20 | 2,5 | 0,0500 | 0,1250 | 0,0788 | | 0,1288 | 1,000 | 1,000 | 1,500 |
| Pomer priemerného platu nepedagogických zamestnancov k priemernému platu pedagogických zamestnancov (K) | | | | | | | 0,63 | | | | |

Príloha č. 6 k nariadeniu vlády č. 630/2008 Z. z.

Vzor vzdelávacieho poukazu

Vzdelávací poukaz

na školský rok: ........................................

Ministerstvo školstva, výskumu, vývoja a mládeže Slovenskej republiky určuje a zverejňuje na svojom webovom sídle hodnotu vzdelávacieho poukazu na príslušný kalendárny rok.

**Číslo vzdelávacieho poukazu:** ...........................................................................................

Meno a priezvisko žiaka : .................................................................................................................

Trvalý pobyt žiaka : ..........................................................................................................................

Rodné číslo žiaka : ........................................

**Vzdelávací poukaz vydal:**

.............................................................................................................................................................

(názov školy)

IČO školy : ........................................

Miesto a dátum : ................... ................................................................

Odtlačok pečiatky a podpis riaditeľa školy

**Vzdelávací poukaz prevzal:** ................................................................

Podpis žiaka – držiteľa poukazu

(v prípade neplnoletého žiaka podpis jeho zákonného zástupcu)

Vzdelávací poukaz je potrebné odovzdať prijímateľovi do 25. septembra príslušného kalendárneho roka.\*

**Vzdelávací poukaz od jeho držiteľa prijal:**

.............................................................................................................................................................

(škola/školské zariadenie)

IČO školy, školského zariadenia : .................................................................................................

Miesto a dátum : ................... ................................................................

Odtlačok pečiatky a podpis riaditeľa

\*) § 4ae ods. 2 zákona č. 597/2003 Z. z. v znení zákona č. 182/2017 Z. z.

Príloha č. 7 k nariadeniu vlády č. 630/2008 Z. z. – bez zmeny

Príloha č. 8 k nariadeniu vlády č. 630/2008 Z. z.

Klasifikácia žiakov so zdravotným znevýhodnením a žiakov so všeobecným intelektovým nadaním v špeciálnych základných školách, v špeciálnych triedach základných škôl alebo v triedach základných škôl pre výpočet koeficientu personálnej náročnosti

|  |  |  |  |
| --- | --- | --- | --- |
| **Skupina** | **Koeficient pre špeciálne základné školy** | **Koeficient pre špeciálne triedy v základných školách a pre individuálne začlenených žiakov v triedach základných škôl** | **Zaradenie žiaka do skupiny podľa zdravotného znevýhodnenia alebo všeobecného intelektového nadania** |
| 1. | 1,000 | 1,500 | žiak so všeobecným intelektovým  nadaním |
| 2. | 1,286 | 1,930 | žiak s vývinovou poruchou učenia,  žiak s ľahkým stupňom mentálneho postihnutia,  žiak s poruchou správania,  žiak s poruchou aktivity a pozornosti, |
| 3. | 1,500 | 2,265 | žiak so stredným stupňom mentálneho postihnutia,  žiak s narušenou komunikačnou schopnosťou,  slabozraký žiak, žiak so zvyškami zraku a žiak s poruchou binokulárneho videnia,  nedoslýchavý žiak, žiak s kochleárnym implantátom,  žiak s telesným postihnutím okrem nechodiacich žiakov, |
| 4. | 1,800 | 2,710 | nepočujúci žiak,  nevidiaci žiak,  žiak s telesným postihnutím – nechodiaci žiak,  žiak chorý, žiak zdravotne oslabený alebo žiak s ochorením, ktoré je dlhodobého charakteru, |
| 5. | 2,250 | 3,390 | žiak s ťažkým stupňom mentálneho postihnutia alebo hlbokým stupňom mentálneho postihnutia,  žiak s viacnásobným postihnutím vzdelávaný v kombinácií s ľahkým stupňom mentálneho postihnutia,  žiak s autizmom alebo ďalšími pervazívnymi vývinovými poruchami bez mentálneho postihnutia, |
| 6. | 4,500 | 6,790 | žiak s viacnásobným postihnutím v kombinácii so stredným stupňom mentálneho postihnutia alebo v kombinácii s ťažkým stupňom mentálneho postihnutia alebo hlbokým stupňom mentálneho postihnutia,  žiak s autizmom alebo ďalšími pervazívnymi vývinovými poruchami s mentálnym postihnutím,  hluchoslepý žiak. |

Príloha č. 9 k nariadeniu vlády č. 630/2008 Z. z.

Klasifikácia žiakov so zdravotným znevýhodnením a žiakov so všeobecným intelektovým nadaním v bežných triedach strednej školy pre výpočet koeficientu personálnej náročnosti

|  |  |  |
| --- | --- | --- |
| **Skupina** | **Koeficient** | **Zaradenie žiaka do skupiny podľa zdravotného znevýhodnenia alebo všeobecného intelektového nadania** |
| 1. | 1,700 | žiak so všeobecným intelektovým nadaním,  žiak s vývinovými poruchami učenia,  žiak s poruchou aktivity a pozornosti,  žiak s mentálnym postihnutím, |
| 2. | 2,200 | žiak s telesným postihnutím,  žiak so zrakovým postihnutím,  žiak so sluchovým postihnutím,  žiak chorý, žiak zdravotne oslabený alebo žiak s ochorením, ktoré je dlhodobého charakteru, |
| 3. | 2,700 | žiak s autizmom alebo ďalšími pervazívnymi vývinovými poruchami  bez mentálneho postihnutia. |

Príloha č. 11 k nariadeniu vlády č. 630/2008 Z. z. – bez zmeny

Príloha č. 12 k nariadeniu vlády č. 630/2008 Z. z. – bez zmeny

Príloha č. 13 k nariadeniu vlády č. 630/2008 Z. z.

Skupiny žiakov v strednej športovej škole podľa športov na výpočet koeficientu personálnej náročnosti

I---------I--------------------I--------------------I----------------------------------------------I

I Skupina I Koeficient pre I Koeficient pre I Zaradenie žiakov do skupiny podľa športov I

I I kategóriu stredná I kategóriu stredná I I

I I športová škola - I športová škola - I I

I I športové gymnázium I ~~športový manažment~~ športový manažment a ostatné odbory vzdelávania I I

I---------I--------------------I--------------------I----------------------------------------------I

I 1. I 1,000 I 1,000 I behy na krátke vzdialenosti, behy na stredné I

I I I I a dlhé vzdialenosti, viacboje, skokanské I

I I I I disciplíny, vrhačské disciplíny, športová I

I I I I chôdza, basketbal, bedminton, futbal, I

I I I I hádzaná, hokej ľadový, hokej pozemný, džudo, I

I I I I karate, stolný tenis, tenis, vodné pólo, I

I I I I volejbal, zápasenie, I

I---------I--------------------I--------------------I----------------------------------------------I

I 2. I 1,604 I 1,575 I cyklistika, kanoistika, krasokorčuľovanie, I

I I I I lyžovanie zjazd, lyžovanie behy, lyžovanie I

I I I I skoky, plávanie, športová gymnastika, I

I I I I športová streľba, športový aerobik, I

I I I I vzpieranie, triatlon, I

I---------I--------------------I--------------------I----------------------------------------------I

I 3. I 0,783 I 0,792 I všeobecná telesná príprava a ostatné športy I

I I I I okrem športov uvedených v 1. skupine a 2. I

I I I I skupine. I

I---------I--------------------I--------------------I----------------------------------------------I

5) § 54 ods. 2 zákona č. 245/2008 Z. z.

6) § 161da zákona č. 245/2008 Z. z. v znení zákona č. 61/2015 Z. z.

6b) § 29 ods. 2 písm. a) a b) zákona č. 61/2015 Z. z. o odbornom vzdelávaní a príprave a o zmene a doplnení niektorých zákonov.

6c) § 28 ods. 2 zákona č. 245/2008 Z. z. v znení zákona č. 209/2018 Z. z.

6d) § 28b ods. 2 zákona č. 245/2008 Z. z. v znení neskorších predpisov.

6e) § 28a ods. 5 zákona č. 245/2008 Z. z. v znení neskorších predpisov.

6f) § 23 písm. b) až e) a g) zákona č. 245/2008 Z. z. v znení neskorších predpisov.

7) ~~§ 117 zákona č. 245/2008 Z. z.~~§ 94 ods. 2 písm. f) až h) a k) zákona č. 245/2008 Z. z. v znení neskorších predpisov.

8) ~~§ 94 ods. 2 písm. f) a h) a § 97 ods. 5 písm. c) zákona č. 245/2008 Z. z.~~§ 117 zákona č. 245/2008 Z. z. v znení neskorších predpisov.

13) § 5 ods. 6 písm. a) zákona č. 596/2003 Z. z. o štátnej správe v školstve a školskej samospráve a o zmene a doplnení niektorých zákonov v znení neskorších predpisov.

14) § 121 ods. 6 a 9, § 122 ods. 4 a 5, § 123 ods. 2 a 3 zákona č. 245/2008 Z. z.

16) § 27 ods. 3 zákona č. 245/2008 Z. z.

17) § 27 ods. 2 a § 112 ods. 1 zákona č. 245/2008 Z. z.

20) § 161n a 161q zákona č. 245/2008 Z. z. v znení zákona č. 415/2021 Z. z.

21) § 28b ods. 2 písm. a) a b)

22) § 28a ods. 5 zákona č. 245/2008 Z. z.

23) § 23 písm. b) až e) a g) zákona č. 245/2008 Z. z.